Euroopa Liidu Teataja L 003 , 07/01/1997 Lk 0009 - 0024



Komisjoni otsus, 12. detsember 1996, millega muudetakse nõukogu otsust 79/542/EMÜ ja komisjoni otsuseid 92/160/EMÜ, 92/260/EMÜ ja 93/197/EMÜ registreeritud hobuste ajutise impordi ja impordi kohta ühendusse Lõuna-Aafrika Vabariigist (EMPs kohaldatav tekst) (97/10/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga), eriti selle artikli 12 lõiget 2, artikli 13 lõiget 2, artikleid 14, 15, 16 ja artikli 19 alapunkti i, ning arvestades, et: Lõuna-Aafrika Vabariik on nimetatud nõukogu otsuse 79/542/EMÜ [2] 1. osas, millega kehtestatakse kolmandate riikide loetelu, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid, viimati muudetud komisjoni otsusega 95/624/EÜ [3]; hobuslaste import Lõuna-Aafrika Vabariigist on praegu peatatud; komisjoni otsus 92/160/EMÜ, [4] viimati muudetud otsusega 95/536/EÜ, [5] kehtestas teatavate kolmandate riikide piirkondadeks jaotamise seoses hobuslaste impordiga; komisjoni otsus 92/260/EMÜ, [6] viimati muudetud otsusega 92/279/EMÜ, [7] kehtestas loomatervishoiu nõuded ja veterinaarsertifikaadid registreeritud hobuste ajutisel impordil; komisjoni otsus 93/197/EMÜ [8], viimati muudetud otsusega 96/279/EÜ, kehtestas loomatervishoiu nõuded ja veterinaarsertifikaadid registreeritud hobuslaste ning aretuseks ja tootmiseks ettenähtud hobuslaste impordil; pärast komisjoni veterinaarinspektsiooni kontrolli Lõuna-Aafrika Vabariigis tundub loomade tervislik seisund olevat hästi struktureeritud ja organiseeritud veterinaarteenistuste rahuldava kontrolli all; hobuste Aafrika katk on Lõuna-Aafrika Vabariigi teatavates osades endeemiline; Kapimaa poolsaarel ei ole enam kui viis aastat esinenud hobuste Aafrika katku ja viimase 12 kuu jooksul ei ole tehtud süstemaatilist kaitsepookimist hobuste Aafrika katku vastu; esialgne sero-epidemioloogiline seire hobuste Aafrika katku suhtes viidi läbi ja saadi rahuldavad tulemused kõigil hobustel ja muude hobuslaste representatiivsel valimil kavandatavas hobuste Aafrika katkust vabas piirkonnas ning juhuslikel valimitel, kuhu kuulusid hobused kavandatud järelevalve- ja ohustatud tsoonis Lääne-Kapimaa provintsis, et teha kindlaks sealse hobuslaste populatsiooni seroloogiline seisund seoses hobuste Aafrika katku ja hobuste entsefaloosi viiruse vastaste antikehadega; kargtaud on Lõuna-Aafrika Vabariigi teatavates osades endeemiline; Lääne-Kapimaa provintsis ei ole enam kui kuus kuud esinenud kargtaudi; Lõuna-Aafrika Vabariigis ei ole enam kui kuus kuud ametlikult esinenud malleust, igat liiki hobuste entsefalomüeliiti, hobuste nakkavat kehvveresust ja vesikulaarset stomatiiti; on tagatud, et Lõuna-Aafrika Vabariigi veterinaarasutused teatavad 24 tunni jooksul telefaksi, telegrammi või teleksi teel komisjonile ja liikmesriikidele nõukogu direktiivi 90/426/EMÜ A lisas mainitud mis tahes hobuslaste nakkushaiguse kinnitatud esinemisest ja hobuslastega seotud vaktsineerimispoliitika või asjakohase aja jooksul impordipoliitika mis tahes muutusest; Lõuna-Aafrika Vabariigi veterinaarasutused on andnud teatavad garantiid seoses ajutiseks impordiks või alaliseks impordiks ühendusse ettenähtud registreeritud hobustega; loomatervishoiunõuded tuleb vastu võtta, arvestades loomade tervislikku seisundit asjaomases kolmandas riigis; liikumise kontrolli ja karantiiniga Lõuna-Aafrika Vabariigis seotud vajalikest nõuetest tulenevalt on käesolev juhtum seotud üksnes registreeritud hobuste impordi ja ajutise impordiga; otsustes 79/542/EMÜ, 92/160/EMÜ, 92/260/EMÜ ja 93/197/EMÜ tuleb teha vastavad muudatused; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Lõuna-Aafrika Vabariigi piirkondadeks jaotamist seoses registreeritud hobuste impordi ja ajutise impordiga ühendusse kohaldatakse tingimusel, et on täidetud I lisa täiendavad garantiid. Artikkel 2 Nõukogu otsuse 79/542/EMÜ 1. osa lahtris "elusloomad" pealkirja "Erimärkused" all asendatakse Lõuna-Aafrika Vabariiki käsitlev joonealune märkus "(6)" joonealuse märkusega "(5)". Artikkel 3 Otsuse 92/160/EMÜ lisa muudetakse järgmiselt. 1. Lisatakse järgmised sõnad: "Lõuna-Aafrika Vabariik (3) Kaplinna piirkond, mille piirid on järgmised: põhjapiir: | Blaauwberg Road (M14) | idapiir: | Koeberg Road (M14), Plattekloof Road (M14) Highway N7, Highway N1 ja Highway M5 | lõunapiir: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive kuni Newlands Forestry Stationini ja üle Echo Gorge'i, Table Mountain, kuni Camps Bayni | läänepiir: | rannikuäär Camps Bayst kuni Blaauwberg Roadini;" | 2. lisatakse vastav joonealune märkus: "(3) Lubatud on üksnes registreeritud hobuste ajutine import ja alaline import ühendusse." Artikkel 4 Otsust 92/260/EMÜ muudetakse järgmiselt. 1. I lisasse lisatakse järgmised sõnad: "Rühm F Lõuna-Aafrika Vabariik (1)"; 2. II lisale lisatakse järgmine: a) "F. Veterinaarsertifikaat registreeritud hobuste ajutiseks impordiks rühmas F loetletud kolmandatest riikidest." ; b) käesoleva otsuse II lisa. Artikkel 5 Otsust 93/197/EMÜ muudetakse järgmiselt. 1. I lisasse lisatakse järgmised sõnad: "Rühm F Lõuna-Aafrika Vabariik (1);"; 2. II lisale lisatakse järgmine: a) "F. Veterinaarsertifikaat registreeritud hobuslaste ning aretamiseks ja tootmiseks ettenähtud hobuslaste impordiks rühma F kolmandatest riikidest." ; b) käesoleva otsuse III lisa. Artikkel 6 Käesolev otsus on adresseeritud liikmesriikidele. Brüssel, 12. detsember 1996 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 146, 14.6.1979, lk 15. [3] EÜT L 279, 31.10.1996, lk 33. [4] EÜT L 71, 18.3.1992, lk 27. [5] EÜT L 304, 16.12.1995, lk 49. [6] EÜT L 130, 15.5.1992, lk 67. [7] EÜT L 107, 30.4.1996, lk 1. [8] EÜT L 86, 6.4.1993, lk 16. -------------------------------------------------- I LISA Täiendavad garantiid, mida kohaldatakse Lõuna-Aafrika Vabariigi piirkondadeks jaotamise kohta seoses registreeritud hobuste ajutise impordi ja impordiga Euroopa Ühendusse 1. Järgmistest haigustest teatamine Lõuna-Aafrika Vabariigis on kohustuslik: hobuste Aafrika katk, malleus, kargtaud, kõik hobuste entsefalomüeliidi liigid, sealhulgas hobuste Venetsueela entsefalomüeliit, nakkav kehvveresus, vesikulaarne stomatiit, Siberi katk ja marutaud. Kogu Lääne-Kapimaa provints kuulutatakse vastavalt loomataudiseaduse sätetele "Hobuste Aafrika katku kontrollialaks". Seoses piirkondadeks jaotamisega hobuste Aafrika katkust lähtuvalt jaotatakse Lääne-Kapimaa provintsi territoorium hobuste Aafrika katkust vabaks piirkonnaks, järelevalvetsooniks ja ohustatud tsooniks. Lääne-Kapimaa provintsis on hobuste Aafrika katk vastavalt loomataudiseaduse sätetele "kontrollitud haigus". 2. Piirkondadeks jaotamine 2.1. Hobuste Aafrika katkust vaba piirkond Kaplinna piirkond on hobuste Aafrika katkust vaba piirkond ning selle piirid on järgmised: —põhjapiir: | Blaauwberg Road (M14) | —idapiir: | Koeberg Road (M14), Plattekloof Road (M14) Highway N7, Highway N1 ja Highway M5 | —lõunapiir: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive kuni Newlands Forestry Stationini ja üle Echo Gorge'i, Table Mountain, kuni Camps Bayni | —läänepiir: | rannikuäär Camps Bayst kuni Blaauwberg Roadini. | 2.2. Hobuste Aafrika katku järelevalvetsoon: Hobuste Aafrika katkust vaba piirkonda ümbritseb vähemalt 50 km laiune järelevalvetsoon, kuhu kuuluvad järgmised piirkonnad (magisterial districts): Kaplinn, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell’s Plain ja Strand, ning mis on põhja poolt piiratud Bergi jõega, ida poolt Hottentots Hollandi mäestikuga ning lõuna ja lääne poolt rannikuga. 2.3. Hobuste Aafrika katku ohustatud tsoon: Järelevalvetsooni ümbritseb vähemalt 100 km laiune ohustatud tsoon, kuhu kuuluvad järgmised piirkonnad (magisterial districts): Vanrynsdorp, Vredendal, Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West ja Murraysburg. 2.4. Hobuste Aafrika katku nakkustsoon: Lõuna-Aafrika Vabariigi territooriumi osa väljaspool Lääne-Kapimaa provintsi. 3. Vaktsineerimine 3.1. Haigusvabas piirkonnas ja järelevalvetsoonis ei ole lubatud teha süstemaatilist kaitsepookimist hobuste Aafrika katku vastu. Erandina võib Lõuna-Aafrika Vabariigi Põllumajandusministeeriumi loomatervishoiu osakonna direktor anda loa kaitsepookimiseks registreeritud polüvalentse hobuste Aafrika katku vaktsiiniga vastavalt vaktsiini tootja ettekirjutusele, mis viiakse läbi üksnes veterinaararsti poolt, hobuste puhul, kes on kavas välja viia haigusvabast piirkonnast või väljapoole järelevalvetsooni piire, tingimusel et need hobused ei või majandist lahkuda kuni väljasõiduni väljaspool haigusvaba piirkonda ja järelevalvetsooni asuvasse sihtkohta. 3.2. Kui registreeritud hobuste vaktsineerimist hobuste Aafrika katku vastu viiakse läbi väljaspool haigusvaba piirkonda ja järelevalvetsooni asuvatel aladel, peab seda läbi viima veterinaararst, kes kasutab registreeritud polüvalentset hobuste Aafrika katku vaktsiini vastavalt vaktsiini tootja ettekirjutusele ja vaktsineerimise kohta tuleb teha sissekanne passi. 4. Majandite registreerimine ja hobuslaste identifitseerimine 4.1. Kõnealuse piirkonna riiklik veterinaararst identifitseerib, registreerib ja teostab järelevalvet kõigi haigusvaba piirkonna majandite üle (majandid direktiivi 90/426/EMÜ artikli 2 punkti a tähenduses). 4.2. Kõik haigusvabas piirkonnas elavad hobuslased identifitseeritakse ja nende üle peetakse arvestust, mis hõlmab teavet looma liikumise ning tervise ja vaktsineerimise kohta. 5. Liikumise kontroll 5.1. Hobuslaste mis tahes liikumine nakkustsoonist ohustatud tsooni, järelevalvetsooni ja haigusvabasse piirkonda ning hobuslaste mis tahes liikumine ohustatud tsoonist järelevalvetsooni ja haigusvabasse piirkonda ning hobuslaste mis tahes liikumine järelevalvetsoonist haigusvabasse piirkonda on keelatud. 5.2. Erandina lõikes 5.1 sätestatud keeldudest võib hobuslasi, välja arvatud registreeritud hobused, siiski lubada nakkustsoonist ohustatud tsooni, järelevalvetsooni ja haigusvabasse piirkonda, ning ohustatud tsoonist järelevalvetsooni ja haigusvabasse piirkonda ning järelevalvetsoonist haigusvabasse piirkonda üksnes direktiivi 90/426/EÜ artikli 5 lõike 3 tingimustel. 5.2.1. Juuni, juuli ja august on vastavalt direktiivi 90/426/EMÜ artikli 5 lõike 3 punkti a nõuetele vektorputukavaba aeg. 5.2.2. Hobuslased vabastatakse karantiinist asjakohaselt identifitseerituna. 5.2.3. Lisaks lõike 5.2 sätetele ei sisene tapmiseks ettenähtud hobuslased haigusvabasse piirkonda ja sisenevad järelevalvetsooni riikliku veterinaararsti järelevalve all üksnes koheseks tapmiseks määratud tapamajades. 5.3. Erandina lõike 5.1 sätetest võib lubada registreeritud hobuste liikumist nakkustsoonist ohustatud tsooni järgmistel tingimustel: 5.3.1. Hobune peab olema passi abil identifitseeritav ja passi tuleb kanda vaktsineerimise üksikasjad. 5.3.2. Väljaandev riiklik veterinaararst peab hobuse liikumisest eelnevalt teatama sihtpiirkonna vastutavale riiklikule veterinaararstile. 5.3.3. Hobusega peab kaasas olema passi juurde kuuluv sertifikaat, mille on päritolumajandis välja andnud riiklik veterinaararst (riiklik veterinaararst direktiivi 90/426/EMÜ artikli 2 punkti h tähenduses). 5.3.4. Sertifikaat peab kinnitama, et hobune: - on 48 tunni jooksul enne lähetamist kliiniliselt kontrollitud ja tal puuduvad kliinilised haigustunnused, - ei ole viimase 15 päeva jooksul (niivõrd, kui seda on võimalik välja selgitada) puutunud kokku teiste nakkushaigust põdevate hobuslastega, - ei ole pärit piirkonnast, kus kehtivad hobuslastele üle kanduda võivate haigustega seotud veterinaarpiirangud, ja ei ole pärit majandist, mille suhtes kehtivad veterinaarpiirangud, - ei pärine majandist, kus eelneva 60 päeva jooksul on esinenud hobuste Aafrika katku, - on vähemalt 60 päeva ja mitte üle 24 kuu enne ohustatud tsooni sisenemist veterinaararsti poolt hobuste Aafrika katku vastu vaktsineeritud registreeritud polüvalentse hobuste Aafrika katku vaktsiiniga vastavalt vaktsiini tootja ettekirjutusele. 5.4. Erandina lõike 5.1 sätetest võib lubada registreeritud hobuste liikumist nakkustsoonist või ohustatud tsoonist järelevalvetsooni järgmistel tingimustel: 5.4.1. Hobune peab olema passi abil identifitseeritav ja passi tuleb kanda vaktsineerimise üksikasjad. 5.4.2. Väljaandev riiklik veterinaararst peab hobuse liikumisest eelnevalt teatama sihtpiirkonna vastutavale riiklikule veterinaararstile. 5.4.3. Hobusega peab kaasas olema passi juurde kuuluv sertifikaat, mille on päritolumajandis välja andnud riiklik veterinaararst (riiklik veterinaararst direktiivi 90/426/EMÜ artikli 2 punkti h tähenduses). 5.4.4. Sertifikaat peab kinnitama, et hobune: - on 48 tunni jooksul enne lähetamist kliiniliselt kontrollitud ja tal puuduvad kliinilised haigustunnused, - ei ole viimase 15 päeva jooksul (niivõrd, kui seda on võimalik välja selgitada) puutunud kokku teiste nakkushaigust põdevate hobuslastega, - ei ole pärit piirkonnast, kus kehtivad hobuslastele üle kanduda võivate haigustega seotud veterinaarpiirangud, ja ei ole pärit majandist, mille suhtes kehtivad veterinaarpiirangud, - ei pärine majandist, kus eelneva 60 päeva jooksul on esinenud hobuste Aafrika katku, - on vähemalt 60 päeva ja mitte üle 24 kuu enne järelevalvetsooni sisenemist veterinaararsti poolt hobuste Aafrika katku vastu vaktsineeritud registreeritud polüvalentse hobuste Aafrika katku vaktsiiniga vastavalt vaktsiini tootja ettekirjutusele. 5.5. Erandina lõike 5.1 sätetest võib lubada registreeritud hobuste liikumist haigusvabasse piirkonda järgmistel tingimustel: 5.5.1. Registreeritud hobused saab viia nakkustsoonist või ohustatud tsoonist või järelevalvetsoonist haigusvabasse piirkonda järgmistel tingimustel: 5.5.1.1. Hobune peab olema passi abil identifitseeritav ja passi tuleb kanda vaktsineerimise üksikasjad. 5.5.1.2. Väljaandev riiklik veterinaararst peab hobuse liikumisest eelnevalt teatama sihtpiirkonna vastutavale riiklikule veterinaararstile. 5.5.1.3. Hobusega peab kaasas olema passi juurde kuuluv sertifikaat, mille on päritolumajandis välja andnud riiklik veterinaararst (riiklik veterinaararst direktiivi 90/426/EMÜ artikli 2 punkti h tähenduses). 5.5.1.4. Sertifikaat peab kinnitama, et hobune: - on 48 tunni jooksul enne lähetamist kliiniliselt kontrollitud ja tal puuduvad kliinilised haigustunnused, - ei ole viimase 15 päeva jooksul (niivõrd, kui seda on võimalik välja selgitada) puutunud kokku teiste nakkushaigust põdevate hobuslastega, - ei ole pärit piirkonnast, kus kehtivad hobuslastele üle kanduda võivate haigustega seotud veterinaarpiirangud, ja ei ole pärit majandist, mille suhtes kehtivad veterinaarpiirangud, - ei pärine majandist, kus eelneva 60 päeva jooksul on esinenud hobuste Aafrika katku, - kui hobune on pärit väljapoole järelevalvetsooni jäävast piirkonnast, on veterinaararsti poolt hobuste Aafrika katku vastu vaktsineeritud registreeritud polüvalentse hobuste Aafrika katku vaktsiiniga vastavalt vaktsiini tootja ettekirjutusele vähemalt 60 päeva ja mitte üle 24 kuu enne haigusvabasse piirkonda sisenemist. 5.5.2. Erandina lõike 5.5.1 sätetest võivad pädevad veterinaarasutused anda loa järelevalvetsoonis asuvast määratud majandist pärit registreeritud hobuse ajutiseks impordiks haigusvabasse piirkonda järgmistel tingimustel: 5.5.2.1. Hobusega on kaasas pass. Passi tuleb kanda vaktsineerimise üksikasjad. 5.5.2.2. Hobune on märgistatud viisil, mis võimaldab teda hõlpsasti identifitseerida ja seega kinnitada looma ja passi kokkukuuluvust. 5.5.2.3. Pass sisaldab luba. Kui tingimusi, mille alusel luba väljastati, enam ei täideta, tuleb luba tühistada. 5.5.2.4. Hobune ei tule tagasi piirkonnast, kus kehtivad hobuslastele üle kanduda võivate haigustega seotud veterinaarpiirangud, ja ei ole pärit majandist, mille suhtes kehtivad veterinaarpiirangud. 5.5.2.5. Järelevalvetsoonis asuv määratud majand on kaasatud järelevalveprogrammi, mis on samaväärne haigusvabas tsoonis läbiviidava programmiga. 5.5.2.6. Hobune võetakse vastu ajavahemikul, mis algab kaks tundi pärast päikesetõusu ja lõpeb kaks tundi enne sama päeva päikeseloojangut. 5.5.2.7. Hobust hoitakse temast erineva tervisliku seisundiga hobuslastest eraldi. 5.5.3. Erandina lõike 5.5.1 sätetest võivad pädevad veterinaarasutused anda loa registreeritud hobuse korduvaks sissetoomiseks haigusvabas piirkonnas asuvasse majandisse pärast ajutist üleviimist järelevalvetsoonis asuvasse määratud majandisse järgmistel tingimustel: 5.5.3.1. Hobusega on kaasas pass. Passi tuleb kanda vaktsineerimise üksikasjad. 5.5.3.2. Pass sisaldab luba. Kui tingimusi, mille alusel luba väljastati, enam ei täideta, tuleb luba tühistada. 5.5.3.3. Hobune ei tule tagasi piirkonnast, kus kehtivad hobuslastele üle kanduda võivate haigustega seotud veterinaarpiirangud, ja ei ole pärit majandist, mille suhtes kehtivad veterinaarpiirangud. 5.5.3.4. Järelevalvetsoonis asuv määratud majand on kaasatud järelevalveprogrammi, mis on samaväärne haigusvabas tsoonis läbiviidava programmiga. 5.5.3.5. Hobust on lubatud viia haigusvabast piirkonnast järelevalvetsooni ja tagasi haigusvabasse piirkonda ajavahemikul, mis algab kaks tundi pärast päikesetõusu ja lõpeb kaks tundi enne sama päeva päikeseloojangut. 5.5.3.6. Hobust hoitakse temast erineva tervisliku seisundiga hobuslastest eraldi. 6. Järelevalve 6.1. Haigusvabas piirkonnas ja seda ümbritsevas järelevalvetsoonis teostatakse pidevat järelevalvet. 6.2. Vähemalt 60 identifitseeritud vaktsineerimata kontrollhobust üle kogu haigusvaba piirkonna ja järelevalvetsooni allutatakse igakuisele sero-epidemioloogiline järelevalvele, et kinnitada hobuste Aafrika katku puudumist haigusvabas piirkonnas ja järelevalvetsoonis. Testi tulemustest teatatakse igakuiselt komisjonile. 6.3. Kõiki hobuslaste surmajuhtumeid haigusvabas piirkonnas, mille põhjuseks peetakse nakkushaigust, ja identifitseeritud kontrollhobuse mis tahes surmajuhtumit uuritakse ametlike lahangute teel ning tulemused kinnitatakse vastuvõetavate diagnostikameetoditega ja edastatakse komisjonile. 7. Residentsusnõuded 7.1. Alaliseks impordiks Euroopa Ühendusse ettenähtud registreeritud hobused peavad olema viibinud haigusvabas piirkonnas kolm kuud või alates sünnist, kui nad on alla kolme kuu vanused, või alates sisenemisest, kui nad imporditi kolme eelnenud kuu jooksul otse Euroopa Ühendusest. 7.2. Ajutiseks impordiks Euroopa Ühendusse ettenähtud hobused peavad viimased 60 päeva vahetult enne eksporti Euroopa Ühendusse viibima veterinaarjärelevalve all olevates majandites: - haigusvabas piirkonnas, või - Euroopa Ühenduse liikmesriigis, kui nad imporditakse Lõuna-Aafrika Vabariigi haigusvabasse piirkonda otse Euroopa Ühenduse liikmesriigist, või - kolmanda riigi territooriumil või territooriumi osas, mille Euroopa Ühendus on heaks kiitnud seoses registreeritud hobuste ajutise impordi või alalise impordiga vastavalt direktiivile 90/426/EMÜ, kui nad imporditi otse Lõuna-Aafrika Vabariigi haigusvabasse piirkonda tingimustel, mis on vähemalt sama ranged kui tingimused, mis on sätestatud registreeritud hobuste ajutise impordi või alalise impordi suhtes asjaomasest kolmandast riigist otse Euroopa Ühenduse liikmesriiki. 8. Karantiininõuded 8.1. Impordiks või ajutiseks impordiks ühendusse ettenähtud registreeritud hobused peavad olema läbinud 40päevase ekspordieelse isolatsiooni riiklikult heakskiidetud vektorikindlas karantiinilaudas. See aeg on haigusvabas piirkonnas ettenähtud viibeperioodi kohustuslik osa. 8.2. Isolatsiooniperioodi ajal peab hobune olema suletud vektorikindlasse talli vähemalt ajal, mis algab kaks tundi enne päikeseloojangut ja lõpeb kaks tundi pärast järgmise päeva päikesetõusu. Kui on vaja treeningut, peab see toimuma karantiiniruumide piirides riikliku veterinaararsti järelevalve all, pärast looma eelnevat töötlemist enne tallist väljaviimist tõhusate putukatõrjevahenditega, ning rangelt eraldatuna hobuslastest, kes ei ole ette valmistatud ekspordiks tingimustel, mis on vähemalt sama ranged kui ajutise impordi ja impordi suhtes Euroopa Ühendusse kehtivad tingimused. 8.3. Senini on ainult Montagu Gardensi ja Kenilworth Racecourse’i karantiinilaut tunnistatud sobivaks karantiiniobjektiks Kaplinna haigusvabas piirkonnas. Veterinaarasutused on kohustunud teatama komisjonile ja liikmesriikidele täiendavate karantiinilautade heakskiitmisest. 9. Testinõuded 9.1. Isolatsiooniperioodi ajal viiakse sertifikaadil määratletud tulemustega läbi veterinaartestid hobuste Aafrika katku, kargtaudi, hobuste entsefaloosi ja mis tahes muu haiguse suhtes vastavalt asjakohaste veterinaarsertifikaatide nõuetele. 9.2. Kõik veterinaartestid tuleb läbi viia akrediteeritud laboris. 10. Veterinaartõendi väljastab ja allkirjastab karantiinilauda riiklik veterinaararst. 11. Hobuste vedu karantiinilaudast õhusõidukisse toimub vektorikindlates tingimustes. Registreeritud hobused veetakse õhusõidukiga otse Euroopa Ühendusse. -------------------------------------------------- II LISA " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- “-F- " +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------